**HA-møte 24. januar 2025**

Innkreving

Til stede: Linda Krogstad, Hina Akram og Rune Lavergren

**Dialog med divisjonsdirektør**

Cecilie har på DLM tatt opp mål og forventninger til lederne i fjor 2025. Prosessen med nye divisjon innkreving henger godt sammen og man har fått en del grunnleggende ting på plass. Det er nå viktig å få med hele laget på hele planen. Det blir krevende fordi vi skal jobbe i nye og gamle systemer og med ny og gammel lov. Samtidig er det viktig at det er en sikker og effektiv drift uten tap av proveny, tillitt og uten vesentlige ulemper for samfunnet ellers. Vi vet heller ikke hvilke prosesser vi vil sitte igjen med som ikke blir digitalisert.

Vi må se vår OU-prosess opp mot de andre OU-prosessene i etaten, spesielt førstelinje og omorganiseringen i Brukerdialog og Innsats.

Når det gjelder avvikene, er det litt igjen på BT, mens når det gjelder gebyrene på tvangssalg, nærmer man seg slutten.

**Status Nye divisjon innkreving**

Det ble informert om at man har hatt en vellykket kick-off midt i januar. Tiltakene er i rute og man har ingen nye røde flagg. Hovedaktiviteten nå er org. strukturen, lokasjonene, RAMO og en helhetlig kommunikasjonsplan. Arbeidsgiver sier at de ser på detaljert RAMO helt ut på gruppenivå.

**Kompetanseplan for våren 2025**

Midlene til kompetanse er i år i hovedsak lagt mot ny innkrevings lov, datadrevet, helhetlig brukeropplevelse, produktorientering, ansatte som skal jobbe i ny økonomikjerne, juridisk, endringsledelse, prosjektarbeid og ø-krim.

Kompetanseplanen vil få en ny vurdering for høsten 2025 i mai/juni.

**Endringsledelse og endringsmåling**

Det ble gjennomført en endringsmåling i november 2024. Svarprosenten var på 58% som må sies å være bra. 15% brukte fritekst som var lagt inn i skjema.

Undersøkelsen viser at de fleste ansatte forstår hvorfor tiltaket med ny divisjon innkreving er startet, men er ikke overbevist om hvor bra det vil bli. Mange er bekymret rundt arbeidsbelastningen inn mot ny divisjon innkreving. Noen føler at man er med i prosessen, mens andre ikke føler det i det hele tatt. De fleste av de som har svart, tror på at dette er en riktig vei å gå.